El pintor José María Bautista donarà aquest dijous una conferència a l'Escola de Persones Adultes d'Alboraia
10 de febrer de 2025

El pròxim dia 13 de febrer 2025 a les 10,30 h. el pintor José Maria Bautista (Sevilla, 1955) donarà una conferencia-col·loqui sobre la seva obra i trajectòria a través del paisatge tant rural com urbà en el centre Públic Municipal de Formació de Persones Adultes d'Alboraia (València). En aquesta conferència el pintor ens proposa un passeig a través de les experiències viscudes. Escenes plenes de color i de llum, combinant el vitalisme i sensualitat meridionals, i l'empremta de la llum mediterrània. Terrasses, interiors de cafès o teatres i nocturns. Qualsevol moment en el qual el moviment de les formes sigui el protagonista. Allí on el contacte humà es fa patent. Llocs on flueix el diàleg i la trobada.

Podrem veure en les imatges una col·lecció d'obres de petit, mitjà i gran format que té l'interès de reflectir un comunicat de la nostra existència. Obres a l'oli sobre tela pintades del natural i en l'estudi.

Doctor en Belles Arts per la Universitat Politècnica de València, ha exposat amb regularitat en galeries de Catalunya, Comunitat Valenciana i Madrid, també ha exposat en altres comunitats espanyoles com Andalusia, Galícia i la Rioja i als Estats Units. Més de quaranta exposicions individuals i noranta col·lectives avalen el seu ritme colorista avui present en col·leccions públiques espanyoles, així com en col·leccions privades europees i americanes.

Calen destacar les seves exposicions individuals en institucions internacionals, tres en el Parlament Europeu d'Estrasburg i Brussel·les (Bèlgica) i en la seu de Nacions Unides de Viena (Àustria).